Факултет по журналистика и масова комуникация

Процедура

за проверка на оригиналността на дипломни работи

Изпитна сесия: юли/ноември 2024 г.

Съгласно заповед на Ректора №19-336 от 18.07.2019 г. за задължителна проверка за оригиналност на подлежащите на защита дипломни работи и Процедура за проверка на оригиналността чрез използване на интегрирана в средата за електронно обучение приставка в Софийски университет „Свети Климент Охридски“

Във Факултета по журналистика и масова комуникация процедурата се осъществява по следния начин:

1. Ръководителите на катедри представят списък с имена и имейли на дипломантите, които ще защитават дипломните си работи през съответната сесия. Списъкът се изготвя въз основа на подадените от дипломантите заявления за явяване на защита на дипломна работа. Той също така включва имената на научните ръководители и състава на съответните Държавни изпитни комисии. Списъкът се изпраща на зам.-декана по учебната дейност.

Срок: юли - 05.07.2024 г. ноември - 17.10.2024 г.

2. Оторизираният от всяка катедра представител създава пространството за съответната защита (в Мудъл) според технологичните възможности на приставката. Той информира по имейл дипломантите и им изпраща връзка за достъп към платформата, в която трябва да качат дипломните си работи.

Срок: юли - 08.07.2024 г. ноември - 18.10.2024 г.

3. След получаването на достъп дипломантът собственоръчно подписва декларация за авторство на своята работа в платформата за защита (Мудъл), след което качва текста на дипломната работа в съответното пространство, запазено за катедрата. Текстът трябва да е в електронна форма в един от следните формати: ODT, DOC или DOCX (Microsoft Word). Преди това, научният ръководител е приел, че текстът в този му вид е готов за процедура по дипломна защита, както формално, така и съдържателно.

Срок: юли - 08-14.07.2024 г. ноември - 18-28.10.2024 г.

4. Експертът извършва проверка чрез Системата за превенция на плагиатство за съвпадения в текста на дипломната работа с текстове от други източници. В резултат от проверката в средата за електронно обучение се генерира Доклад за сходство за всяка дипломна работа, въведена за проверка.

5. Дипломантът получава достъп до Доклада за сходство.

Срок: юли - 14.07.2024 г. ноември - 28.10.2024 г.

6. При липса на данни за неправомерна употреба на текст от чужди източници и след като научният ръководител се запознае с Доклада за сходство, той взема решение за допускане на дипломанта и неговата работа до процедурата за защита.

7. След положително решение от страна на научния ръководител за допускане на дипломната работа до защита дипломантът предава едно хартиено копие на текста (подписан от научния ръководител), приложенията към него и автореферата на инспектора на съответната катедра. Същите се изпращат и на електронната поща на инспектора.

8. Научният ръководител, след проверка за съответствие на текста, попълва Протокол за проверка на оригиналността на дипломната работа и Становище и ги изпраща по имейл на инспектора, администриращ катедрата.

9. Инспекторът изпраща дипломната работа и приложенията към нея на рецензента. При изявено желание от страна на рецензента научният ръководител му предоставя и електронно копие от генерирания доклад.

Срок: юли - 15.07.2024 г. ноември - 04.11.2024 г.

10. При констатирани неправомерни заимствания в Доклада за сходство, научният ръководител не допуска работата до защита. Дипломантът трябва да преработи текста на дипломната си работа за отстраняване на неправомерните съвпадения и да предаде преработената работа за следваща сесия за защита, която следва същата процедура. В този случай научният ръководител изрично посочва в Становището, че това е повторна процедура за проверка на дипломанта.

11. За всяка сесия за защита на дипломни работи се приемат конкретни срокове за изпълнение на всяка една от точките.

Проф. д-р Веселина Вълканова,

Декан на ФЖМК